EkBass/fiwiki-20250220-pages-articles huggingface dataset:
Birmingham Thunderbolts

Birmingham Thunderbolts oli lyhytaikainen ammattilaistason amerikkalaisen jalkapallon joukkue Birminghamista, Alabamasta. Joukkue pelasi vain yhden kauden toimineessa XFL-liigassa kaudella 2001 osana Itäistä divisioonaa. Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Thunderboltsin kotikenttä oli 71 594 katsojan Legion Field. Ainoalla kaudellaan Thunderbolts pelasi runkosarjassa kymmenen ottelua, joista se voitti kaksi ja hävisi kahdeksan. Joukkueen tulos oli koko liigan huonoin, eikä se selvinnyt pudotuspeleihin. == Kausittaiset tilastot == Kausi O V H T Divisioona/sijoitus Pudotuspelit 2001 10 2 8 0 Itäinen, neljäs ei selvinnyt * O = ottelut * V = voitot * H = häviöt * T = tasapelit == Lähteet == == Aiheesta muualla == * Alkuperäisen XFL:n nettisivusto (arkistoitu) Luokka:XFL (2001) -seurat Luokka:Alabaman urheilu Luokka:Vuonna 2001 perustetut urheiluseurat
Chicago Enforcers

Chicago Enforcers oli lyhytaikainen ammattilaistason amerikkalaisen jalkapallon joukkue Chicagosta, Illinois’ta. Joukkue pelasi vain yhden kauden toimineessa XFL-liigassa kaudella 2001 osana Itäistä divisioonaa. Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Enforcersin kotikenttä oli 66 944 katsojan Soldier Field. Ainoalla kaudellaan Enforcers pelasi runkosarjassa kymmenen ottelua, joista se voitti viisi ja hävisi viisi. Joukkue selvisi Itäisen divisioonan toiselta sijalta pudotuspeleihin, joissa se hävisi välierissä Los Angeles Xtremelle lukemin 16–33. == Kausittaiset tilastot == Kausi O V H T Divisioona/sijoitus Pudotuspelit 2001 10 5 5 0 Itäinen, toinen Hävisi välierissä 16–33 (Xtreme) * O = ottelut * V = voitot * H = häviöt * T = tasapelit == Lähteet == == Aiheesta muualla == * Alkuperäisen XFL:n nettisivusto (arkistoitu) Luokka:XFL (2001) -seurat Luokka:Chicagon urheilu Luokka:Vuonna 2001 perustetut urheiluseurat
New York/New Jersey Hitmen

New York/New Jersey Hitmen oli lyhytaikainen ammattilaistason amerikkalaisen jalkapallon joukkue New Yorkin metropolialueelta. Joukkue pelasi vain yhden kauden toimineessa XFL-liigassa kaudella 2001 osana Itäistä divisioonaa. Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Hitmenin kotikenttä oli 80 242 katsojan Giants Stadium. Ainoalla kaudellaan Hitmen pelasi runkosarjassa kymmenen ottelua, joista se voitti neljä ja hävisi kuusi. Joukkue ei selvinnyt pudotuspeleihin. == Kausittaiset tilastot == Kausi O V H T Divisioona/sijoitus Pudotuspelit 2001 10 4 6 0 Itäinen, kolmas ei selvinnyt * O = ottelut * V = voitot * H = häviöt * T = tasapelit == Lähteet == == Aiheesta muualla == * Alkuperäisen XFL:n nettisivusto (arkistoitu) Luokka:XFL (2001) -seurat Luokka:New Jerseyn urheilu Luokka:Vuonna 1999 perustetut urheiluseurat
Orlando Rage

Orlando Rage oli lyhytaikainen ammattilaistason amerikkalaisen jalkapallon joukkue Orlandosta, Floridasta. Joukkue pelasi vain yhden kauden toimineessa XFL-liigassa kaudella 2001 osana Itäistä divisioonaa. Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Ragen kotikenttä oli 65 438 katsojan Florida Citrus Bowl. Ainoalla kaudellaan Rage pelasi runkosarjassa kymmenen ottelua, joista se voitti kahdeksan ja hävisi kaksi. Joukkue selvisi Itäisen divisioonan parhaana pudotuspeleihin, joissa se hävisi välierissä San Francisco Demonsille 25–26. == Kausittaiset tilastot == Kausi O V H T Divisioona/sijoitus Pudotuspelit 2001 10 8 2 0 Itäinen, ensimmäinen Hävisi välierissä 25–26 (Demons) * O = ottelut * V = voitot * H = häviöt * T = tasapelit == Lähteet == == Aiheesta muualla == * Alkuperäisen XFL:n nettisivusto (arkistoitu) Luokka:XFL (2001) -seurat Luokka:Orlandon urheilu Luokka:Vuonna 2001 perustetut urheiluseurat
Las Vegas Outlaws

Las Vegas Outlaws oli lyhytaikainen ammattilaistason amerikkalaisen jalkapallon joukkue Las Vegasista, Nevadasta. Joukkue pelasi vain yhden kauden toimineessa XFL-liigassa kaudella 2001 osana Läntistä divisioonaa. Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Outlawsin kotikenttä oli 36 800 katsojan Sam Boyd Stadium. Ainoalla kaudellaan Outlaws pelasi runkosarjassa kymmenen ottelua, joista se voitti neljä ja hävisi kuusi. Joukkue jäi läntisen divisioonan viimeiseksi, eikä selvinnyt pudotuspeleihin. == Kausittaiset tilastot == Kausi O V H T Divisioona/sijoitus Pudotuspelit 2001 10 4 6 0 Läntinen, neljäs ei selvinnyt * O = ottelut * V = voitot * H = häviöt * T = tasapelit == Lähteet == == Aiheesta muualla == * Alkuperäisen XFL:n nettisivusto (arkistoitu) Luokka:XFL (2001) -seurat Luokka:Las Vegasin urheilu Luokka:Vuonna 2001 perustetut urheiluseurat
Los Angeles Xtreme

Los Angeles Xtreme oli lyhytaikainen ammattilaistason amerikkalaisen jalkapallon joukkue Los Angelesistä, Kaliforniasta. Joukkue pelasi vain yhden kauden toimineessa XFL-liigassa kaudella 2001 osana Läntistä divisioonaa. Xtreme voitti kauden 2001 mestaruusottelun, jota kutsuttiin nimellä Million Dollar Game. Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Xtremen kotikenttä oli 93 607 katsojan Los Angeles Memorial Coliseum. Ainoalla kaudellaan Xtreme pelasi runkosarjassa kymmenen ottelua, joista se voitti seitsemän ja hävisi kolme. Joukkue selvisi pudotuspeleihin, joissa se voitti välierissä Chicago Enforcersin 33–16, ja finaalissa San Francisco Demonsin 38–6. == Kausittaiset tilastot == Kausi O V H T Divisioona/sijoitus Pudotuspelit 2001 10 7 3 0 Läntinen, ensimmäinen Voitti välierissä 33–16 (Enforcers) Voitti finaalissa 38–6 (Demons) * O = ottelut * V = voitot * H = häviöt * T = tasapelit == Lähteet == == Aiheesta muualla == * Alkuperäisen XFL:n nettisivusto (arkistoitu) Luokka:XFL (2001) -seurat Luokka:Los Angelesin urheilu Luokka:Vuonna 2001 perustetut urheiluseurat
Memphis Maniax

Memphis Maniax oli lyhytaikainen ammattilaistason amerikkalaisen jalkapallon joukkue Memphisistä, Tennesseestä. Joukkue pelasi vain yhden kauden toimineessa XFL-liigassa kaudella 2001 osana Läntistä divisioonaa. Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Maniaxin kotikenttä oli 62 921 katsojan Liberty Bowl Memorial Stadium. Ainoalla kaudellaan Maniax pelasi runkosarjassa kymmenen ottelua, joista se voitti viisi ja hävisi viisi. Joukkue ei selvinnyt pudotuspeleihin. == Kausittaiset tilastot == Kausi O V H T Divisioona/sijoitus Pudotuspelit 2001 10 5 5 0 Läntinen, jaettu toinen sija ei selvinnyt * O = ottelut * V = voitot * H = häviöt * T = tasapelit == Lähteet == == Aiheesta muualla == * Alkuperäisen XFL:n nettisivusto (arkistoitu) Luokka:XFL (2001) -seurat Luokka:Tennesseen urheilu Luokka:Memphis Luokka:Vuonna 2001 perustetut urheiluseurat
Damian Szymański

Damian Dawid Szymański (s. 16. kesäkuuta 1995 Kraśnik) on puolalainen jalkapalloilija. Hän on pelipaikaltaan keskikenttäpelaaja ja pituudeltaan 182-senttimetrinen. Hän edustaa Kreikan Superliigassa pelaavaa AEK Ateenaa. Szymański on edustanut Puolan Ekstraklasassa GKS Bełchatówia, Jagiellonia Białystokia ja Wisła Płockia. Hän on pelannut pääsarjassa 84 ottelua ja tehnyt niissä seitsemän maalia. Vuonna 2019 hän pelasi Venäjän Valioliigassa Ahmat Groznyin joukkueessa 13 ottelua. Tammikuussa 2020 hän siirtyi Kreikkaan AEK Ateenan joukkueeseen, aluksi lainasopimuksella ja heinäkuusta 2020 alkaen pysyvästi. Hän on helmikuun 2024 loppuun mennessä pelannut Kreikan pääsarjassa 115 ottelua ja tehnyt niissä yhdeksän maalia. Szymański pelasi Puolan alle 20-vuotiaiden maajoukkueessa kaksi ottelua vuonna 2014. Hän pelasi Puolan A-maajoukkueessa ensimmäisen kerran syyskuussa 2018 Kansojen liigan ottelussa Italiaa vastaan. Hän pelasi vuonna 2018 neljä maaottelua mutta palasi sen jälkeen maajoukkueeseen vasta syyskuussa 2021. Kuudennessa maaottelussaan, MM- karsinnassa Englantia vastaan, hän teki lisäajalla 1–1-tasoitusmaalin. Toisen maaottelumaalinsa hän teki maaliskuussa 2023 EM-karsintaottelussa Tšekkiä vastaan. Hän pelannut 17 A-maaottelua helmikuun 2024 loppuun mennessä. MM- kilpailuissa 2022 hän pääsi vaihdosta kentälle viimeisessä alkulohko-ottelussa Argentiinaa vastaan. == Lähteet == Luokka:Puolalaiset jalkapalloilijat Luokka:Vuonna 1995 syntyneet Luokka:Elävät henkilöt
San Francisco Demons

San Francisco Demons oli lyhytaikainen ammattilaistason amerikkalaisen jalkapallon joukkue San Franciscosta, Kaliforniasta. Joukkue pelasi vain yhden kauden toimineessa XFL-liigassa kaudella 2001 osana Läntistä divisioonaa. Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Demonsin kotikenttä oli noin 40 000 katsojan Pacific Bell Park. Ainoalla kaudellaan Demons pelasi runkosarjassa kymmenen ottelua, joista se voitti viisi ja hävisi viisi. Joukkue selvisi pudotuspeleihin, joissa se voitti välierissä Orlando Ragen 26–25, mutta hävisi finaaliottelun eli Million Dollar Gamen Los Angeles Xtremelle lukemin 6–38. == Kausittaiset tilastot == Kausi O V H T Divisioona/sijoitus Pudotuspelit 2001 10 5 5 0 Läntinen, jaettu toinen sija Voitti välierissä 26–25 (Rage) Hävisi finaalissa 6–38 (Xtreme) * O = ottelut * V = voitot * H = häviöt * T = tasapelit == Lähteet == == Aiheesta muualla == * Alkuperäisen XFL:n nettisivusto (arkistoitu) Luokka:XFL (2001) -seurat Luokka:San Franciscon urheilu Luokka:Vuonna 2001 perustetut urheiluseurat
Automobile License Plate Collectors Association

Automobile License Plate Collectors Association (ALPCA) on suurin rekisterikilpien keräilyorganisaatio maailmassa.ALPCA Online – Automobile License Plate Collectors Association Se perustettiin Rumney Depotissa, New Hampshiressa, Yhdysvalloissa vuonna 1954. Sen ensimmäinen kokous järjestettiin vuonna 1955 Massachusettsin North Attleboroughissa. Järjestön kautta keräilijät voivat vaihtaa kilpiänsä ja jakaa uutisia, ja järjestö antaa historiallista tietoa sen jäsenille.. ALPCA:lla on noin 13 200 jäsentä. == Lähteet == == Aiheesta muualla == * ALPCA Luokka:Rekisterikilvet Luokka:Harrastejärjestöt
Pervin Imaditdin

Pervin Imaditdin on suomalainen arkkitehti, joka tunnetaan erityisesti hotellien ja ravintoloiden sekä erilaisten korjausrakentamishankkeiden suunnittelijana. Hänen töitään ovat 2020-luvun taitteessa avatut helsinkiläishotellit St. George ja Lapland Hotels Bulevardi, espoolaisen Sokos Hotel Tapiola Gardenin lisärakennus ja saneeraus sekä Tampereen Näsinneulan ravintolan uudistus. Imaditdin on työskennellyt Arkval Arkkitehdit Oy:ssä ensin Ilmo Valjakan kanssa ja vuodesta 2016 Arkval Taite Oy:ssä yhdessä Marjut Kauppisen kanssa. Imaditdinillä on vuodesta 1996 lähtien ollut myös oma toimisto Arkkitehdit P.I. Oy. Arkval Arkkitehdit on tehnyt yhteistyötä myös kansainvälisten hotelliketjujen kuten Marriott Internationalin ja InterContinental Hotels Groupin kanssa. Pervin Imaditdin kuuluu Suomen tataarivähemmistöön. ==Lähteet== Luokka:Suomalaiset arkkitehdit Luokka:Suomen tataarit Luokka:Syntymävuosi puuttuu Luokka:Elävät henkilöt
Kaitakistus

pienoiskuva|oikea|250px|Kaitakistuspensas Gran Canarialla Kaitakistus (Cistus monspeliensis) on päivännoutokasvien (Cistaceae) heimoon, kistusten (Cistus) sukuun kuuluva kasvilaji. Se on ainavihanta pensasmainen laji, joka voi kasvaa 60–120 cm korkeaksi. Sen varret ovat kasvutavaltaan pystyjä ja runsashaaraisia. Kaitakistus kasvaa luonnossa alkuperäisenä Välimeren ympäristössä Portugalista Kreikkaan sekä Marokosta Tunisiaan ja Kyproksella. Kaitakistus on valtalajina garrigue-tyyppisessä kasvillisuudessa kallioperältään happamilla, silikaatti- tai kalkkipitoisilla alueilla. Kaitakistus leviää etenkin tammi- ja mäntyvaltaisilla alueilla sekä metsäpaloalueilla. Kaitakistusta on kerätty luonnosta paikallisesti lääkekäyttöön. Lisäksi sitä on käytetty kosmetiikkatuotteiden ainesosana sekä kasvatettu usein myös koristekasvina puutarhoissa. Kaitakistus kestää lämpötilan satunnaiset laskut -8°C:een tienoille, kunhan sen kasvupaikka pysyy kuivana. Kasvupaikalleen vakiintuneet kasvit ovat hyvin kuivuutta kestäviä ja kukat houkuttelevat mehiläisiä, jotka toimivat kaitakistuksen pölyttäjinä. == Lähteet == * Useful Temperate Plants: Cistus monspeliensis === Viitteet === == Aiheesta muualla == * Laji.fi: Kaitakistus (Cistus monspeliensis) * Integrated Taxonomic Information System (ITIS): Cistus monspeliensis * Global Biodiversity Information Facility (GBIF): Cistus monspeliensis Luokka:Kistukset
Satulakaivautuja

Satulakaivautuja (Trichonotus setiger) on kaivautujiin kuuluva kalalaji. Sitä tavataan indopasifiselta merialueelta. ==Koko ja ulkonäkö== Satulakaivautuja voi kasvaa suurimmillaan 15-22 cm pitkäksi. Ruumiinrakenteeltaan laji on pitkänomainen ja hoikka. Kalan selkäevä on hyvin pitkä ja koiraalla sen etuosassa on 5-7 pitkää ruotoa. Myös peräevä on pitkä. Satulakaivautujalla on silmien iiriksen peittävä läppä. Väriltään satulakaivautujakoiras on vaalean ruskehtava ja ruumiissa on tummemmanruskeita pystyjuovia ja riveittäin sinisiä täpliä. Naaraalla täpliä on vähemmän. ==Levinneisyys ja elintavat== Satulakaivautujan levinneisyysalue ulottuu Kaakkois-Aasiasta Japaniin ja Salomonsaarille. Laji elää lähellä hiekka- tai sorapohjaa syvimmillään 20-60 metrin syvyydessä ja uhattuna kaivautuu pohjaan. Kalan ravintoa ovat planktoneläimet. ==Lähteet== Luokka:Tokkokalat
Tansanianhapsunappi

Tansanianhapsunappi (Dicranolepis usambarica) on näsiäkasvien (Thymelaeaceae) heimoon ja hapsunappien (Dicranolepis) sukuun kuuluva kasvilaji. Se voi kasvaa pensasmaisena tai pieneksi puuksi. Pensasmaisena sen korkeus vaihtelee 1–4,5 metriin, mutta puumaisena se voi kasvaa kuusi metriä korkeaksi, enimmillään jopa 15 metriä korkeaksi. Lehdet ovat lähes ruodittomia; lehtiruodit ovat 2–4 mm pitkiä. Lehtilavat ovat tavallisesti 5–8,5 cm pitkiä, joskus jopa 11 cm pitkiä sekä 2–3,8 cm leveitä, joskus jopa 5,8 cm leveitä. Muodoltaan lehdet ovat enemmän tai vähemmän epäsymmetrisesti puikeita tai soikeanpuikeita. Kukat sijaitsevat yksittäin tai pareittain ja ovat väriltään valkoisia tai hieman kellertäviä. Kukkaperät ovat 1–2 mm pitkiä. Putkimainen verhiö on 2–3 cm pitkä ja 1–2 mm leveä. Verhiön liuskat ovat 6–12 mm pitkiä ja 2–4,5 mm leveitä. Terälehdet ovat yhtä pitkiä tai hieman pidempiä kuin verhiön liuskat. Terälehdet ovat jakautuneet lähes tyvestään liuskoiksi, joiden pituus on 6–14 mm ja leveys 1,5–4 mm. Liuskojen kärki on ehyt tai epäsäännöllisesti hampainen. Heteiden palhot ovat 0,5–2 mm pitkiä ja ponnet 1–1,5 mm pitkiä. Hedelmänä on soikea, punainen marja, jonka pituus on 10–12 mm ja halkaisija 7–9 mm. Tansanianhapsunappi kasvaa sademetsissä 600–1800 metrin korkeudella merenpinnasta. Lajin tunnetaan kasvavan ainoastaan Tansaniassa sekä Keniassa. == Lähteet == == Aiheesta muualla == * Suomen Lajitietokeskus: Tansanianhapsunappi (Dicranolepis usambarica) * JSTOR Global Plants: Dicranolepis usambarica * Global Biodiversity Information Facility (GBIF): Dicranolepis usambarica Luokka:Näsiäkasvit
Näkövammarekisteri

Näkövammarekisteri on Lääkintöhallituksen 1.1.1983 perustama henkilörekisteri. Se on yksi Terveyden ja hyvinvoinnin laitoksen (THL) valtakunnallisista henkilörekistereistä. Rekisteriä ylläpitää Näkövammaisten liitto. Rekisterissä on perustiedot koskien 58 822 näkövammaista, joista (31.12.2019) elossa olevia oli 18 176. Ilmoituksen rekisteriin näkövammaisesta tekee silmätautien erikoislääkäri tai sairaalan silmätautien yksikkö. Ilmoitusta ei voi tehdä näkövammainen itse. Näkövammarekisteri selvittää ja pitää kirjaa näkövammojen levinneisyydestä, epidemiologiasta, ennaltaehkäisystä ja hoidosta, kuntoutuksesta sekä erityispalvelujen käytöstä ja tarpeesta. Näkövammarekisteri julkaisee vuosittain vuosikirjan, jossa on rekisterin vuositilastojen lisäksi myös näkövammaisuuteen liittyvää yleistietoa. == Lähteet == * https://thl.fi/fi/tilastot-ja-data/aineistot-ja- palvelut/rekisterien-tietosuojailmoitukset/nakovammarekisteri * Näkövammarekisterin vuosikirja https://www.nkl.fi/fi/nakovammarekisterin- vuosikirja Viitattu 24.8.2021. Luokka:Sokeus Luokka:Rekisterit
Minttu Tamski

Minttu Annica Tamski (s. 31. joulukuuta 1990) on suomalainen esiintyjä ja tuottaja. Hän on valmistunut Humanistisesta ammattikorkeakoulusta kulttuurituottajaksi keväällä 2019. Tämän lisäksi hän on opiskellut näyttelijäntyötä Taideyliopiston Teatterikorkeakoulun avoimessa yliopistossa, Työväen Akatemiassa ja Jyväskylän kristillisellä opistolla. Tamski on tuottanut Mikkelissä muun muassa Hulivilikarnevaali- ja Museoiden yö -tapahtumia sekä Työväen Näyttämöpäiviä (2019). Tamski on Esittävän taiteen osuuskunta Kaukasuksen perustajajäsen. Kaukasuksen lisäksi Tamski on esiintynyt muun muassa Mikkelin Teatterissa ja Teatteriosuuskunta EStatessa sekä elokuvassa Rendel (2016) ja Teemu Nikin lyhytelokuvassa Pilkkihiihto (2017). Lisäksi Tamski on toiminut näyttelijänä mainostuotannoissa ja ääninäyttelijänä. Tamski asuu Mikkelissä, josta on myös kotoisin. Hän on naimisissa näyttelijä, muusikko Aapo Orasen kanssa. == Lähteet == == Aiheesta muualla == * www.minttutamski.fi * Esittävän taiteen kollektiivi Kaukasus * Luokka:Suomalaiset näyttelijät Luokka:Vuonna 1990 syntyneet Luokka:Elävät henkilöt Luokka:Suomen evankelis-luterilaisen kirkon kirkolliskokousedustajat
Tesmasaniaiset

Tesmasaniaiset (Dennstaedtia) on tesmasaniaiskasvien (Dennstaedtiaceae) heimoon kuuluva kasvisuku. Sukuun kuuluu ainakin noin 40 lajia, mahdollisesti jopa noin 90 lajia. Tesmasaniaisia ei kasva Suomessa luonnonvaraisina. == Lajeja == * Dennstaedtia cicutaria * Dennstaedtia deltoidea * Dennstaedtia dissecta * Dennstaedtia obtusifolia * Dennstaedtia punctilobula – tesmasaniainen * Dennstaedtia scabra * Dennstaedtia scandens * Dennstaedtia smithii == Lähteet == == Aiheesta muualla == * Finto: Kassu – Kasvien suomenkieliset nimet: Dennstaedtia * Flora of China: Dennstaedtia Luokka:Tesmasaniaiskasvit
Loisjuuriot

Loisjuuriot (Thonningia) on Balanophoraceae-heimoon kuuluva pieni kasvisuku, johon luetaan nykyisin kuuluvaksi vain yksi laji: loisjuurio (Thonningia sanguinea). Aikojen kuluessa sukuun on kuvattu muutamia muitakin lajeja, mutta ne on sittemmin todettu joko samaksi lajiksi kuin loisjuurio tai todettu kuuluviksi Langsdorffia-sukuun. == Lähteet == == Aiheesta muualla == * Finto: Kassu – Kasvien suomenkieliset nimet: Thonningia Luokka:Santalales Luokka:Loiskasvit
Lindkulla

Lindkulla on Lohjalla, Uudellamaalla sijaitseva entinen kappalaisen asunto. Nykyisin rakennus toimii Lohjan seurakunnan nuorisotilana. Lindkulla sijaitsee Lohjan keskustassa. 1800-luvun lopulla valmistuneen päärakennuksen lisäksi pihapiiriin kuuluu yhä asuinkäytössä oleva entinen haudankaivajan asuinrakennus 1800-luvun lopulta, luhtiaitta vuodelta 1729, ratasliiteri 1800-luvun alusta sekä tienvarsiaitta 1800-luvun lopulta. == Historia == Lindkullan tila on yksi Lohjan kylän kantatiloista. 1600-luvun lopulta lähtien tila on toiminut kappalaisen asuntona ja viimeksi se oli asuinkäytössä 1990-luvulla. 2000-luvun alun saneerauksen yhteydessä päärakennukseen teetettiin seurakunnan nuorisotyön toimitilat. Tällöin muös alimpia hirsiä sekä vesikaton rajassa olevia hirsiä vaihdettiin. Lattiarakenteet ja peltikatto uusittiin myös. Päärakennuksen sisääntulokuisti rakennettiin kokonaan uudestaan samalla sitä laajentaen. Remontin yhteydessä ikkunat, ulko- ovet, vuorilaudat ja listat uusittiin vanhan mallisiksi. Sauna purettiin. Lindkullan puurakenteinen päärakennus edustaa tyyliltään uusrenessanssia. == Lähteet == Luokka:Lohjan rakennukset ja rakennelmat Luokka:Suomen 1800-luvulla rakennetut rakennukset ja rakennelmat Luokka:Suomen pappilat
Loranthus kaoi

Loranthus kaoi on Loranthaceae-heimoon kuuluva kasvilaji. Se on pensasmainen laji, joka kasvaa noin 30 cm korkeaksi. Lehtiruodit ovat 6–7 mm pitkiä. Lehtilavat ovat muodoltaan soikeita tai puikeita, 3–4 cm pitkiä ja 1–2 cm leveitä. Kukintona on 2–3 cm pitkä terttu, jossa on 10–20 kukkaa. Kukat ovat kaksineuvoisia ja laji kukkii helmi–kesäkuussa. Hedelmänä on pieni, kellertävä marja ja laji tuottaa hedelmiä elo–joulukuussa. Loranthus kaoi -lajia kasvaa Taiwanin saarella vuorten rinteillä 800–2300 metrin korkeudessa. Laji kasvaa loiskasvina muiden Loranthaceae-heimoon kuuluvien lajien pinnoilla. Loranthus kaoi loisii muun muassa Taxillus liquidambaricola, Taxillus nigrans ja Taxillus sutchuenensis -lajeilla. == Lähteet == * Flora of China: Loranthus kaoi Luokka:Santalales Luokka:Loiskasvit
Brigitte Schwaiger

Brigitte Schwaiger (1949 Freistadt, Itävalta – 2010 Wien, ItävaltaAutorin Schwaiger lag tot in der Donau, oe.24.at 26.7.2010, viitattu 9.9.2021 ) oli itävaltalainen kirjailija. Hänen läpimurtoteoksensa oli särkyvästä avioliitosta kertova Miksi meri on suolainen (1977). Hän kirjoitti romaanien lisäksi myös lyriikkaa, näytelmiä ja kuunnelmia. Schwaiger teki itsemurhan 26. heinäkuuta 2010. Der Selbstmord der Brigitte Schwaiger Die Presse 5.9.2014, viitattu 9.9.2021 Hän antoi Süddeutsche Zeitungille pari kuukautta ennen kuolemaansa haastattelun, jossa häntä luonnehditaan rajatilapersoonallisuudeksi, musta-valkoiseksi, oikulliseksi, ailahtelevaksi.Birgit Lahann, Heillose Traurigkeit, Süddeutsche Zeitung 17.5.102010, viitattu 9.9.2021 ==Suomennetut teokset== * Miksi meri on suolainen (Wie kommt das Salz ins Meer), suom. Oili Suominen, Helsinki: Tammi 1978 ISBN 951-30-4278-2 ==Lähteet== ==Aiheesta muualla== Luokka:Itävaltalaiset kirjailijat Luokka:Vuonna 1949 syntyneet Luokka:Vuonna 2010 kuolleet
Maahikit

Maahikit (Cistanche) on näivekasvien (Orobanchaceae) heimoon kuuluva kasvisuku. Sukuun kuuluu reilut 25 lajia. == Lajeja == * Cistanche deserticola – rohtomaahikki * Cistanche fissa * Cistanche flava * Cistanche phelypaea – hietamaahikki * Cistanche salsa – retamamaahikki * Cistanche sinensis * Cistanche tubulosa * Cistanche violacea == Lähteet == == Aiheesta muualla == * Finto: Kassu – Kasvien suomenkieliset nimet: Cistanche Luokka:Näivekasvit
Alexander Gullichsen

Alexander Gullichsen (18. elokuuta 1865 Drammen Norja – 16. heinäkuuta 1917 Kotka) oli norjalaissyntyinen yritysjohtaja, jonka johdolla W. Gutzeit & Co -yhtiö, sittemmin Enso-Gutzeit, muuttui suuryritykseksi.Biografia-sampo: Alexander Gullichsen Viitattu 9.9.2021. Gullichsenin vanhemmat olivat laivanvarustaja Alexander Julius Gullichsen ja Karen Claudine Cordsen ja puoliso vuodesta 1892 Ines Edit Maria Brunila. Hovineito Ragni Østgaard ja vuorineuvos Harry Gullichsen olivat heidän lapsiaan. Alexander Gullichsen sai Suomen kansalaisuuden vuonna 1890, mutta oli toiminut jo vuodesta 1884 W. Gutzeit & Co -yhtiössä, ensin konttoriharjoittelijana. Vuonna 1888 hänestä tuli yhtiön konttoripäällikkö ja 1908 toimitusjohtaja, mitä tehtävää hän hoiti kuolemaansa asti. Gullichsenin vaikutus yhtiön kehitykseen, ns. Gullichsenin aika, alkoi kuitenkin jo mainitusta vuodesta 1888. Hänen aloitteestaan yritys ryhtyi hankkimaan metsiä, sillä oli 1895 maata noin 2 000 hehtaaria, mutta vuonna 1914 jo noin 435 000 hehtaaria. Toinen Gullichsenin pyrkimyksistä oli ostaa kokonaisia muita liikeyrityksiä. Tämä johti siihen, että yhtiöön tuli muutakin liiketoimintaa kuin puun sahausta, kuten puuhiokkeen, kartongin, selluloosan ja jonkin verran paperin valmistusta. Viimeksi mainitussa edettiin kuitenkin hitaasti ja myös Gullichsenin yksityinen sijoitus Venäjälle 1913 perustettuun paperitehtaaseen epäonnistui. Tämä ilmeisesti vaikutti hänen terveytensä murtumiseen. ==Lähteet== Luokka:Suomalaiset yritysjohtajat Luokka:Vuonna 1865 syntyneet Luokka:Vuonna 1917 kuolleet
Aeginetia indica

Aeginetia indica on näivekasvien (Orobanchaceae) heimoon kuuluva kasvilaji. Se on monivuotinen, ruohovartinen loiskasvi, joka kasvaa eri heinien juuriloisena. Laji on täysin lehtivihreätön sekä lehdetön. Sen varret kasvavat 10–40 cm korkeiksi. Aeginetia indica kasvaa alankojen sekä matalien vuorten heinämailla itäisessä Aasiassa. Lajia tavataan Intiassa, Myanmarissa, Thaimaassa, Kambodžassa, Laosissa, Vietnamissa, Malesiassa, Indonesiassa, Kiinassa, Japanissa sekä Filippiineillä. Laji kasvaa loisena muun muassa sokeriviljelmillä. Aeginetia indica -lajin kukista uutetaan violettia mehua, jota käytetään ruoan värjäykseen. Koko kasvi voidaan myös keittää ja syödä antisorbuttina muskottipähkinän ja sokerin kera. Kasvin juuria ja kukkia on myös käytetty lääkkeenä. == Lähteet == * Useful Tropical Plants: Aeginetia indica === Viitteet === Luokka:Näivekasvit Luokka:Lääkekasvit Luokka:Värikasvit
Emil Hartela

Emil Herman Hartela, vuoteen 1930 Henriksson (14. lokakuuta 1894 Tohmajärvi – 9. huhtikuuta 1970) oli suomalainen teollisuusneuvos, yrittäjä ja yritysjohtaja.Biografia-sampo: Emil Hartela Viitattu 9.9.2021. Hartelan vanhemmat olivat rakennusmestari Henrik Viktor Henriksson ja Johanna Aleksandra Nylund ja puoliso vuodesta 1928 Elna Helena Fagerroos. Hartela kävi kansakoulun ja reaaliyhteiskoulun ja suoritti Kuopiossa teollisuuskoulun kolmivuotisen kurssin 1915. Edellisenä vuonna hän oli työskennellyt terästehtaan rakennustyömaalla Saksassa. Valmistuttuaan Hartela toimi Turun Insinööritoimisto -yhtiössä, osakkaana helsinkiläisessä rakennustoimistossa ja vuodesta 1917 rakennusmestarina Wärtsilässä. Suomen sisällissotaan Hartela osallistui Karjalan rintamalla. Hän oli itsenäinen rakennuspiirtäjä ja työnjohtaja 1919–1922 ja opiskeli sitten Hollannissa ja Saksassa, suorittaen 1924 rautabetoni-insinöörin tutkinnon Strelitzin teknillisessä opistossa. Hartelalla oli Turussa 1924–1932 oma insinööritoimisto, joka erikoistui teräsbetonirakenteisiin. Hän teki rakenne- ja kestävyyslaskelmia ja rakennesuunnitelmia sekä Turussa että muualla rakennettuihin kohteisiin. Vuonna 1932 hän perusti kumppanien kanssa rakennustoimisto Hakkala & Tuomisen, jonka hallituksen puheenjohtaja ja toimitusjohtaja hän oli vuoteen 1942. Oman Urakoitsijat-yrityksen hän perusti Vilho Heinosen kanssa 1942 ja oli yhtiön toimitusjohtaja. Yhtiö laajeni Varsinais-Suomesta pääkaupunkiseudulle ja tuli tunnetuksi muun muassa Pitäjämäen kirkon rakentajana 1959. Samana vuonna Hartelasta tuli Urakoitsijat-yhtiön pääomistaja. Yhtiön Helsingin konttorista muodostettiin Rakennus Oy Hartela -yhtiö, jonka johdossa Emil Hartela oli vuoteen 1963 asti. Hän oli silti mukana perheyhtiönsä hallitustyössä vielä vuoteen 1969 asti. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Suomen sisällissodan valkoiset Luokka:Vuonna 1894 syntyneet Luokka:Vuonna 1970 kuolleet
Guipry-Messac

Guipry-Messac () on kunta läntisessä Ranskassa Ille-et-Vilainen departementissa Bretagnen alueella. Se sijaitsee Vilainejoen varrella, noin 31 kilometriä Redonin kaupungista koilliseen. == Historia == Alueella on ollut asutusta jo neoliittisella aikakaudella, mistä on yhä nähtävillä Gréesin menhir ja Chevaleriesin linjaus. Keltit saapuivat alueelle 700–500 eaa. Vilainejoesta tuli tuolloin kahden kelttiheimon rajajoki. Joen vasemman puolen asuttivat namnetit ja oikean coriosolitesit. Roomalaiset saapuivat alueelle 56 eaa. Tätä seurasi lähes kolmensadan vuoden rauha, jolloin alueelle muodostui useita maatiloja. Samalta ajalta on peräisin myös satama, joka oli luonnollinen päätepiste Vilainejokea ylös purjehtiville laivoille. 500-luvulla alueelle muutti lisää kelttejä Britanniasta. He ottivat haltuun joen oikean rannan ja perustivat plou de Guipryn. Frankit miehittävät joen vasemman rannan. Tämä johti Messacin ja Guipryn kaupunkien jatkuvaan konfliktiin, joka kesti lähes kolme vuosisataa. Keskiajalla kaupunkien satamat kasvoivat merkittävästi suolakaupalla. 1500-luvulla ylävirralle rakennettiin sulut, jolloin laivoilla pääsi Rennesiin saakka. Tämä johti kaupan vähenemiseen kaupungeissa. 1\. tammikuuta 2016 Guipry ja Messac yhdistyivät muodostaen uuden Guipry-Messacin kunnan. Tiedosto:Le-grand-menhir-des-Grees-Messac-Ille- et-Vilaine-Fevrier-2015.jpg|Gréesin menhir Tiedosto:Guipry_minoterie.jpg|Vanha mylly ==Lähteet== ==Aiheesta muualla== Luokka:Ille-et-Vilainen kunnat
Kallunkijärvi (Salla)

Kallunkijärvi on saareton järvi Sallan kaakkoisosassa Lapin maakunnassa. Sen pinta-ala on 3,5 neliökilometriä. Etäisyys Sallan kuntakeskuksesta on 22 kilometriä eteläkaakkoon.Kallunkijärvi. Järviwiki. Viitattu 3.9.2021. == Maantiede == Kallunkijärven pääaltaan pituus lännestä itään on 3,8 kilometriä. Pääaltaan eteläpuolella sijaitsee Iivananlahti, ja sen eteläpuolella Majavalampi (238,1 metriä mpy), joka luokitellaan omaksi järvekseen. Kallunkijärven pohja kumpuilee, vähintään kymmenen metriä syviä alueita on useita. Syvin kohta, 20 metriä, sijaitsee järven länsipuoliskolla. Itäpuoliskolla on kaksi noin 15 metriä syvää kohtaa. Iivananlahden syvin kohta on 4,2 metriä. Kallunkijärven etelärannalla on Kallunki-nimisen kylän kulttuurimaisema, pohjoinen ranta on metsäistä. Kallunkijärveen virtaa Onkamojoki pohjoisesta ja laskuojia idästä Niittylammilta ja Tammakkolammelta. Lännestä Potkujärveltä virtaa Myllyoja. Kallunkijärven luusua sijaitsee Iivananlahden eteläosassa Kotasalmessa, josta virta vie Majavalammen, Savinajoen ja Kivijärven kautta Näsmäjärveen (238,0 metriä mpy). Savinajoki jatkuu Näsmäjärveltä kaakkoon. Kallunkijärven vesitilavuus on 17 227 000 kuutiometriä. Kallunkijärvi (73.081.1.004) kuuluu Kallunkijärven alueeseen (73.081), joka on kolmannen jakovaiheen vesistö Koutajoen vesistössä (73). Toinen jakovaihe on Onkamojoen valuma-alue (73.08). Kallunkijärvi on Kallunkijärven alueen laajin vakavesi. Sitä seuraavat Jystämöjärvi ja Näsmäjärvi. Alueeseen kuuluu 27 vähintään hehtaarin laajuista järveä.Kallunkijärven alue (73.081). Järviwiki. Viitattu 3.9.2021. Kallunkijärvi on neljänneksi laajin Sallan yli 800:sta järvestä.Salla. Järviwiki. Viitattu 9.9.2021. Myös Kuusamossa on Kallunkijärvi. == Lähteet == Luokka:Sallan järvet Luokka:Koutajoen vesistö
Anantnag

Anantnag, entiseltä nimeltään Islamabad, on Intian Jammun ja Kashmirin osavaltiossa sijaitseva kaupunki, joka toimii samannimisen piirikunnan hallinnollisena keskuksena. Se sijaitsee Jhelum-joen varrella. Kaupungin entisen nimen Islamabadin on väitetty olevan peräisin mogulikuvernööri Islam Khanilta. Kaupungin lähistöllä sijaitsee 700-luvulla rakennettu hindujen auringonjumala Suryalle omistettu Martandin aurinkotemppeli. Temppeli on raunioitunut, mutta se on julistettu suojeltavaksi historialliseksi kohteeksi. Intian vuoden 2011 väestönlaskennan mukaan Anantnagin väkiluku on 109 433 henkeä, joista 98 prosenttia on islaminuskoisia. Hindulaiset muodostivat yhden prosenttiyksikön suuruisen vähemmistön. Kaupungin metropolialueella asui 159 838 asukasta. == Lähteet == == Aiheesta muualla == Luokka:Jammun ja Kashmirin kaupungit
Public Health Wales

Public Health Wales (lyhennys PHW; , lyhennys ICC) on Walesin kansanterveyslaitos. Lokakuussa 2009 perustettu PHW on hallinnollisesti yksi Walesin julkisen terveyspalvelun (NHS Wales) 11 yksiköistä. PHW:n päätoimipiste sijaitsee Walesin pääkaupunki Cardiffissa. Toimintavuonna 2020-2021 laitoksen henkilökuntaan kuului yli 2 100 ihmistä. Keväällä 2021 laitoksen johtokunnan puheenjohtaja oli Jan Williams ja toimitusjohtaja tohtori Tracey Cooper. Public Health Wales pyrkii suojelemaan ja kehittämään terveyttä ja hyvinvointia, sekä vähentämään terveyteen liittyvää epätasa-arvoa Walesissa. Laitoksella on neljä tähän liittyvää säädettyä perustehtävää. Koronapandemian (2020-) aikana Public Health Wales on ollut keskeinen toimija Walesin terveystilanteen seurannassa, ja covid-19-tautiin liittyvien ratkaisujen löytämisessä. Laitos on toiminut päätöksentekoa neuvovana tahona, koordinoidut tartunnansaaneiden kontaktien jäljitystä, antanut näytteidenottoa ja testaamista koskevia neuvoja, tehnyt näytteiden laboratorioanalyysejä ja genomisekvensointia. PHW on myös seurannut väestön terveyttä ja antanut terveyden suojaamiseen liittyviä asiantuntijaneuvoja. Public Health Wales on kansainvälisen kansanterveyslaitosten järjestön (IANPHI) jäsen. Esimerkiksi Britannian terveysturvallisuusvirasto (UKHSA) pyrkii toimimaan yhteistyössä PHW:n kanssa. ==Lähteet== ==Aiheesta muualla== * Rapid COVID-19 virology - Conformed case data (Walesin covid-19-tilanne) (by PHW) * Rapid COVID-19 virology - Variant surveillance (Walesin covid-19-tilanne) (by PHW) * PHE: Total UK cases COVID-19 Cases Update (esiintymiskartta ja tilasto terveydenhoitoalueittain) (gov.uk) * The Public Health Wales National Health Service Trust (Establishment) Order 2009, No. 2058 (W. 177) (gov.uk) * The Public Health Wales National Health Service Trust (Membership and Procedure) Regulations 2009, No. 1385 (W. 141) (gov.uk) Luokka:Kansanterveyslaitokset Luokka:Yhdistyneen kuningaskunnan tutkimuslaitokset Luokka:Terveydenhuolto Yhdistyneessä kuningaskunnassa Luokka:Wales
Auttiköngäs

Auttiköngäs on louhikkoputous Rovaniemen kaakkoisosassa Lapin maakunnassa 70 kilometriä Rovaniemen keskustasta itäkaakkoon. Sen korkeus on 16 metriä, korkein porras 16 metriä ja pituus 50 metriä. Keskimääräinen virtaama on 5,2 kuutiometriä sekunnissa. == Vesistösuhteet == *Toinen jakovaihe: Auttijoen valuma-alue (65.26) *Ensimmäinen jakovaihe: Keski-Kemijoen alue (65.2) *Päävesistö: Kemijoki (65)Auttijoen valuma-alue (65.26). Järviwiki. Viitattu 3.9.2021. == Lähteet == == Aiheesta muualla == * Sakari Pälsi : Auttiköngäs, Suomen Kuvalehti, 28.07.1923, nro 30, s. 10, Kansalliskirjaston digitaaliset aineistot Luokka:Keski-Kemijoen alue Luokka:Suomen vesiputoukset Luokka:Rovaniemen luonto
Tebori

Tebori () on perinteinen japanilainen tatuointimenetelmä, jolla tehdään yleensä klassisia japanilaisia irezumi-tatuointeja. == Menetelmä == Teborissa käytetään välineenä yleensä puusta tai metallista valmistettua nomi-tikkua, jonka päähän on kiinnitetty sarja neuloja. Neulat ovat vierekkäin tiheässä rivissä muodostaen pensselimäisen ulkomuodon toisin kuin tyypillisissä tatuointineuloissa, jossa neulat ovat nipussa. Manuaalisessa hand poke -tyylissä tebori-tatuoija asettaa nomin varren peukalonsa päälle pitääkseen sen toivotussa asennossa ja toista kättään käyttäen työntää mustetta toistuvalla liikkeellä ihon alle. Tebori-menetelmän käyttäminen vaatii tatuoijalta tavallista stick and poke -tyyliä enemmän voimaa sen veistämistä muistuttavan, työntävän tekniikan takia. Vipumaista, työntövoimaa käyttävää tekniikkaa kutsukaan nimellä tsukibori, ja hellempää, työntö- ja vetoliikkeeseen perustuvaa tekniikkaa termillä hanebori. Tebori tarkoittaa suoraan suomennettuna ’käsin kaivertamista’. Tebori-tekniikkaa opetettiin oppisopimustyylillä (deshiiri) 1800-luvulta lähtien. Intensiivinen deshiiri- koulutus kesti viisi vuotta, joiden aikana oppilaat opettelivat teborin salat mestariaan seuraamalla. Viiden vuoden koulutuksen jälkeen oppilaat maksoivat ensimmäisenä työskentelyvuotenaan ansaitsemansa rahat mestarilleen. Tätä yhden vuoden palvelusaikaa kutsutiin nimellä oreiboko, ja sen tarkoitus oli osoittaa kiitollisuutta mestarille. Perinteitä kunnioittavat tebori-taiteilijat käyttävät edelleen vuosisatoja vanhoja välineitä huolehtien kuitenkin steriiliydestä. == Katso myös == * Tatuointikone == Lähteet == Luokka:Tatuointi Luokka:Japanilainen kulttuuri
Epáno Vátheia

Epáno Vátheia (, myös Páno Vátheia, Πάνω Βάθεια; transl. myös Epáno/Páno Váthia) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 151 (vuonna 2011). Epáno Vátheian kylä, suomeksi ”Ylä-Vátheia”, sijaitsee noin 15 kilometriä kaakkoon Iraklionin kaupungista. Se on rakennettu noin 260 metrin korkeuteen merenpinnasta laskettuna. Kylästä pohjoiseen sijaitsee Káto Vátheian kylä eli ”Ala-Vátheia”. Epáno Vátheia mainitaan ensimmäisen kerran venetsialaisvallan aikaisissa lähteissä vuonna 1271 nimellä Panno Vathia. Vuonna 1394 nimimuotona esiintyy Apano Vathea. Osmanivallan aikana 1800-luvulla kylän väestö oli lähes kokonaan turkkilaisia. Epáno Vátheia muodostaa myös laajemman kyläyhdyskunnan (Τοπική Κοινότητα Επάνω Βαθείας, Topikí Koinótita Epáno Vatheías), johon kuuluu varsinaisen Epáno Vátheian kylän lisäksi Ágios Ioánniksen kylä. Koko yhdyskunnan väkiluku on 224. Aiemmin Epáno Vátheia kuului Goúvesin kuntaan ja vuodesta 2011 lähtien Chersónisoksen kunnan Goúvesin kunnallisyksikköön. == Lähteet == Luokka:Chersónisos Luokka:Kreetan kylät
Foinikiá (Iraklion)

Foinikiá (; transl. myös Finikiá) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 824 (vuonna 2011). Foinikián kylä sijaitsee noin yhdeksän kilometriä etelälounaaseen Iraklionin kaupungista. Se on osa Iraklionin kaupunkiyhdyskuntaa ja nykyisin käytännössä Iraklionin esikaupunkeja. == Lähteet == Luokka:Iraklion Luokka:Kreetan kylät
Amanda Holden (libretisti)

Amanda Juliet Holden (19. tammikuuta 1948 – 9. syyskuuta? 2021) oli brittiläinen libretisti ja kielenkääntäjä.Holden, Amanda Juliet Who's WhoAmanda Holden has died Slipped Disc Holden varttui Lontoossa, opiskeli musiikkia Oxfordin yliopistossa ja pääsi stipendillä Guildhall School of Music and Dramaan, jossa myöhemmin opetti pianonsoittoa. Hän toimi samalla myös vapaana säestäjänä. Holden suoritti opintoja lisäksi musiikkiterapian alalla ja perusti vuonna 1974 musiikin laitoksen sairaalan oppimisvaikeuksista kärsineiden lasten keskukseen.Biography Amanda Holden Holden työskenteli Grove Dictionaryn parissa ja perusti 1980-luvulla The Viking/Penguin Opera Guiden, jota ryhtyi toimittamaan.Amanda Holden Opera Australia Ensimmäisen kerran Holden teki työtä oopperayhtiölle kääntämällä Don Giovannin libreton Jonathan Millerin tuotantoon English National Operalle vuonna 1985. Sittemmin hän kirjoitti lisää tekstejä konserttiteoksiin, lauluihin, musiikkiteatteriin, näytelmiin ja oopperoihin. Ensisijaisesti hän työskenteli English National Operan palveluksessa. Oopperoita Holdenin teksteillä kuitenkin esitettiin kaikissa brittiläisissä oopperayhtiöissä sekä Irlannissa, Australiassa, Uudessa-Seelannissa, Etelä-Afrikassa ja Yhdysvalloissa. Käännökset Holden laati English National Operalle muiden muassa Lucia di Lammermoorista ja La bohèmesta sekä Georg Friedrich Händelin oopperoista Partenope, Ariodante, Alcina ja Agrippina. Omia, alkuperäisiä librettojaan hän kirjoitti Brett Deanille (Bliss), Mark-Anthony Turnagelle (The Silver Tassie) ja Nigel Osbornelle (The Piano Tuner). Hänen käsialaansa on myös kuuden eri säveltäjän yhteistyöoopperan Family Matters libretto. Turnage ja Holden saivat yhdessä Olivier-palkinnon The Silver Tassie -teoksesta vuonna 2001. Holden kuoli äkillisesti nukkuessaan 73-vuotiaana. Hänellä oli kolme poikaa ja lapsenlapsia. == Lähteet == Luokka:Brittiläiset kielenkääntäjät Luokka:Brittiläiset libretistit Luokka:Vuonna 1948 syntyneet Luokka:Vuonna 2021 kuolleet
Galiá

Galiá () on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Kylän väkiluku on 790 (vuonna 2011). Galián kylä sijaitsee Mesarán tasangon pohjoispuolella noin 55 kilometriä lounaaseen Iraklionin kaupungista. Kylän nimeä on selitetty monella tavalla; se voisi tulla esimerkiksi sanoista ’ranta’ (gialós) tai ’maito’ (gála), tai olla muuntunut Oikhalian nimestä kyseisen kaupungin asukkaiden ehkä perustettua alueelle siirtokunnan. Varhaisimmat maininnat kylästä ovat venetsialaisvallan aikaisissa väestönlaskennoissa vuodelta 1577 nimellä Galea ja vuodelta 1583 nimellä Gaglia. Galiá muodostaa myös laajemman kyläyhdyskunnan (Τοπική Κοινότητα Γαλιάς, Topikí Koinótita Galiás), johon kuuluvat varsinaisen Galián kylän lisäksi kylät Apólychnos ja Monóchoro. Koko yhdyskunnan väkiluku on 805. Aiemmin Galiá kuului Moíresin kuntaan ja vuodesta 2011 lähtien Faistóksen kunnan Moíresin kunnallisyksikköön. == Lähteet == Luokka:Faistós Luokka:Kreetan kylät
Giofyrákia

Giofyrákia (; transl. myös Giofirákia) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Giofyrákia on osa Voútesin kyläyhdyskuntaa. Kylän väkiluku on 618 (vuonna 2011). Giofyrákian kylä sijaitsee noin kahdeksan kilometriä länsilounaaseen Iraklionin keskustasta. Se on nykyisin Iraklionin esikaupunkeja. Kylässä sijaitsevat muun muassa Kreetan yliopiston luonnontieteiden ja lääketieteiden kampusalue sekä Iraklionin yliopistollinen keskussairaala. == Lähteet == Luokka:Iraklion Luokka:Kreetan kylät
Porontima

Porontima on järvi Rukatunturin koillispuolella Kuusamon pohjoisosassa Pohjois-Pohjanmaalla. Sen pinta-ala on kolme neliökilometriä. Etäisyys Kuusamon kuntakeskuksesta on 27 kilometriä pohjoiseen.Porontima. Järviwiki. Viitattu 5.9.2021. == Maantiede == Porontiman muodon määrittää noin kahden kilometrin mittainen Pitkäniemi, jonka länsipuolella sijaitsee järven pääallas ja itäpuolella pitkänomainen Pitkälahti. Pääallasta jakaa järven lounaisrannan Takkuniemi. Porontima on syvyyssuhteiltaan epäyhtenäinen. Syvät alueet sijaitsevat Pitkäniemen molemmin puolin, syvin kohta on pääaltaan itäosassa. Pitkälahti on laajalti vähintään 15 metriä syvä, lahden kaakkoon kaartuva eteläosa on melko matala. Myös Pitkäniemen pohjoispuolinen Kaitainensalmi ja pääaltaan pohjoisosa ovat matalahkoja. Järven läntiset ja eteläiset lahdet (Tulilahti, Takkulahti, Tiensuunlahti) ovat niin ikään matalia. Porontimasta kaikkiaan noin viidesosa on vähintään 15 metriä syvä. Porontiman saariluku on yhdeksän. Yksi saarista on alle aarin laajuinen luoto. Saaret sijaitsevat järven pohjoisosassa lukuun ottamatta Takkusaarta. Ahosaaren pinta-ala on lähes hehtaarin. Porontiman etelärannalla on kulttuurimaisemaa. Muut rannat ovat metsää. Pitkäniemen korkein kohta on noin 350 metriä merenpinnan yläpuolella. Porontiman kaakkoispuolella sijaitsee Pikku-Porontima. Porontimaan virtaa laskuojia läheisiltä soilta, järviltä ja lammilta. Porontiman luusua sijaitsee järven koilliskulmassa. Porotiman vesitilavuus on 26 865 000 kuutiometriä. Porontima (73.049.1.011) kuuluu Porontimajoen- Myllyjoen valuma-alueeseen (73.049), joka on kolmannen jakovaiheen vesistö Koutajoen vesistössä (73). Toinen jakovaihe on Kuusinkijoen valuma-alue (73.04). Porontima on Porontimajoen-Myllyjoen alueen laajin järvi. Sitä seuraavat Suorajärvi, Verkasjärvi ja Vansselijärvi. Alueeseen kuuluu 19 vähintään hehtaarin laajuista vakavettä.Porontimajoen - Myllyjoen valuma-alue (73.049). Järviwiki. Viitattu 5.9.2021. == Lähteet == Luokka:Kuusamon järvet Luokka:Koutajoen vesistö
Goúrnes (Iraklion)

Goúrnes () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 639 (vuonna 2011). Goúrnesin kylä sijaitsee noin yhdeksän kilometriä lounaaseen Iraklionin kaupungista. Se on osa Iraklionin kaupunkiyhdyskuntaa ja nykyisin käytännössä Iraklionin esikaupunkeja. == Lähteet == Luokka:Iraklion Luokka:Kreetan kylät
D. Howard Hitchcock

David Howard Hitchcock (15. toukokuuta 1861 Hilo, Havaijin kuningaskunta – 1. tammikuuta 1943 Honolulu, Havaiji, Yhdysvallat) oli yhdysvaltalainen taidemaalari, joka oli niin sanotun tulivuorikoulukunnan edustaja. Hänet tunnetaan suurista Havaijin ja erityisesti sen tulivuorten maisemamaalauksista. Hitchcock syntyi Havaijilla ja sai inspiraation ryhtyä taiteilijaksi niin sanotun tulivuorikoulukunnan taiteilijoilta. Sen edustajista Jules Tavernier rohkaisi Hitchcockia uralle. Hitchcock opiskeli maalaustaidetta Pariisissa Académie Julianissa ja palasi Havaijille vuonna 1893. Opiskeluaikanaan hänellä oli ollut teoksia Pariisin salongissa. Hitchcock tutustui 1900-luvulla Havaijin vulkaanisiin alueisiin. Vuonna 1907 hän vieraili Kauailla ja teki siellä ensimmäisiä maalauksia Waimean kanjonista. Hitchcock tunnettiin erityisesti suurista dioraamoista ja muista suurista Havaijin maisemien maalauksista. Hän toteutti muun muassa dramaattisia maisemia Inter-Island Steam Navigation Companyn aluksiin. Hitchcock sai 1920-luvun lopulla vaikutteita modernista taiteesta ja pyrki muuttamaan maisemamaalauksiensa nykyaikaisempaan suutaan. Uusi tyyli ei saanut hyvää vastaanottoa, minkä seurauksena Hitchcock palasi aiempaan tapaansa maalata. Hän itse kuvasi sitä joskus ”konservatiivis-impressionistiseksi” tyyliksi. Tiedosto:'Waimea Canyon, Kauai' by D. Howard Hitchcock, 1912.jpg|Waimean kanjoni, Kauai, 1912. Tiedosto:David_Howard_Hitchcock_- _Eruption_at_Kilauea,_1919.jpg|Kilauean purkaus, öljy kankaalle, 1919. Tiedosto:David Howard Hitchcock (1861-1943) - 'Torchlight Fishing at Waikiki', oil on canvas, c. 1920, HAA.jpg|Kalastusta soihdun valossa Waikikissa, öljy kankaalle, n. 1920. == Lähteet == == Aiheesta muualla == Luokka:Yhdysvaltalaiset taidemaalarit Luokka:Vuonna 1861 syntyneet Luokka:Vuonna 1943 kuolleet
Kalésia

Kalésia () on Kreikan kyläyhdyskunta, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Kyläyhdyskunnan väkiluku on (vuonna 2011). Kalésian kyläyhdyskunta sijaitsee noin 13 kilometriä lounaaseen Iraklionista. Se koostuu kahdesta kylästä, jotka ovat Áno Kalésia (Άνω Καλέσια, ”Ylä-Kalésia"; 526 asukasta) ja Káto Kalésia (Κάτω Καλέσια, ”Ala-Kalésia”; 729 asukasta). Kylien etäisyys toisistaan on noin 300 metriä, ja ne on rakennettu noin 170 metrin korkeuteen merenpinnasta laskettuna. Kylät mainitaan ensimmäisen kerran venetsialaisvallan aikaisessa väestönlaskennassa vuonna 1583. Ne tuhoutuivat vuoden 1856 maanjäristyksessä. Áno Kalésian pääkirkko on omistettu Pyhälle Georgiokselle (Ágios Geórgios). Káto Kalésian tärkeimmät kirkot on omistettu Neitsyt Marian ilmestykselle (Evangelismós tis Theotókou) sekä apostoleille Pietari ja Paavali (Ágios Pétros kai Pávlos). Aiemmin Kalésia kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön. == Lähteet == Luokka:Kreetan kylät Luokka:Malevízi
Justin Jefferson

Justin Jefferson (16. kesäkuuta 1999, St. Rose, Louisiana) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Jefferson edustaa Minnesota Vikingsia, joka varasi Jeffersonin ensimmäisellä kierroksella varaustilaisuuden 22. pelaajana vuoden 2020 varaustilaisuudessa. ==Ura== ===Yliopistoura=== Jefferson edusti yliopistourallaan Louisianan osavaltionyliopistoa. Hän pelasi LSU:ssa vuodet 2017–2019. Hän pelasi tulokaskaudellaan vain kaksi ottelua eikä vastaanottanut yhtään syöttöä. Kahtena seuraava kautena hän pelasi 28 ottelua, joissa vastaanotti 2415 jaardia ja teki 24 touchdownia. ===Ammattilaisura=== Minnesota Vikings varasi Jeffersonin NFL:n vuoden 2020 varaustilaisuuden ensimmäisellä kierroksella 22. pelaajana. Tulokaskaudellaan Jefferson pelasi kaikki 16 runkosarjaottelua. Hän vastaanotti näissä 1400 jaardia ja teki seitsemän touchdownia. Jeffersonin 1400 jaardia rikkoi Anquan Boldinin vanhan ennätyksen NFL-tulokkaan vastaanottojaardeissa. Hänet valittiin kauden päätteeksi Pro Bowliin. Kesäkuussa 2024 Jefferson teki Vikingsin kanssa nelivuotisen ja yhteensä 140 miljoonan dollarin arvoisen jatkosopimuksen. https://www.nfl.com/news/vikings- signing-wr-justin-jefferson-to-four-year-140-million-contract-extension ==Tilastot== Lähde: ===Runkosarja=== Kausi Joukkue Ottelut Vastaanotto Vastaanotto Vastaanotto Juoksu Juoksu Juoksu Rähmäykset Rähmäykset Kausi Joukkue Ottelut Vastaanotot Jaardit Juoksut Jaardit Kaikki Menetykset 2020 Vikings 16 88 1400 7 1 2 0 1 0 2021 Yhteensä Yhteensä 16 88 1400 7 1 2 0 1 ===Pudotuspelit=== Ei pelattuja pudotuspeliotteluita ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1999 syntyneet Luokka:Elävät henkilöt
Kallithéa (Iraklion)

Kallithéa () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 734 (vuonna 2011). Kallithéan kylä sijaitsee noin viisi kilometriä kaakkoon Iraklionin kaupungista, ja on nykyisin käytännössä sen esikaupunki. Kallithéa muodostaa myös laajemman kyläyhdyskunnan (Τοπική Κοινότητα Καλλιθέας, Topikí Koinótita Kallithéas), johon kuuluvat varsinaisen Kallithéan kylän lisäksi kylät Karterós ja Prassás. Koko yhdyskunnan väkiluku on 1 605. Aiemmin kylä kuului Néa Alikarnassóksen kuntaan ja vuodesta 2011 lähtien Iraklionin kunnan Néa Alikarnassóksen kunnallisyksikköön. == Lähteet == Luokka:Iraklion Luokka:Kreetan kylät